kardosdrur/scandi-wiki huggingface dataset:
Torsted Kirke (Horsens Kommune)

Torsted Kirke er en kirke i Horsens Kommune tilhørende Torsted Sogn.

Eksterne kilder og henvisninger 

 Torsted Kirke på KortTilKirken.dk
 Torsted Kirke i bogværket Danmarks Kirker (udg. af Nationalmuseet)

Kirker i Horsens Kommune
Kirker i Århus Stift
Kirker i Vejle Amt
Bygninger, konstruktioner og anlæg i Horsens
Lige der hvor hjertet slår

"Lige der hvor hjertet slår" er en sang, der blev sunget af Anders Frandsen ved Dansk Melodi Grand Prix 1991. Sangen vandt konkurrencen og blev dermed Danmarks bidrag ved Eurovision Song Contest 1991 i Rom. Sangen er skrevet af Michael Elo, som selv flere gange har optrådt i Dansk Melodi Grand Prix som backingsanger.

Ved Eurovision Song Contest 1991 opnåede sangen en 19.-plads ud af 22 deltagere. 

Sange fra 1991
Popsange fra Danmark
Sange fra Eurovision Song Contest 1991
Sange fra Dansk Melodi Grand Prix
Eurovision Song Contest-sange fra Danmark
Dansk Melodi Grand Prix 1991
Bale

Bale er en lille by i Mørke Sogn, Øster Lisbjerg Herred, tidligere Randers Amt, der ligger 4-5 kilometer fra Mørke på Djursland 25 kilometer fra Aarhus.

Bale havde i 1682 7 gårde og 2 huse med jord, i alt 342,4 tdr. land dyrket jord skyldsat til 48,32 tdr. htk. Dyrkningsformen i landsbyfællesskabets tid var trevangsbrug.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983),
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975)

Lokaliteter i Syddjurs Kommune
Skovrider

En skovrider er i Danmark en person, som med administrativ selvstændighed styrer et skovdistrikt og afgør, hvilke arbejder der skal udføres, hvornår og hvorledes de skal iværksættes og hvilket vederlag, der kan ydes for arbejdet. Skovrideren forestår den langsigtede planlægning og udarbejdelsen af strategiske rammer for skovdriften (træartsvalg, bevoksningsbehandling, foryngelsesmetoder mm). Skovrideren disponerer over de indvundne effekter, indkasserer og udbetaler penge eller anviser beløbene til ind- eller udbetaling ved skovkassereren. Skovrideren fører bog over distriktets drift og aflægger regnskab for den. I de fleste tilfælde administrerer skovrideren også jagten på distriktet.

Tidligere lønnedes skovridere ofte mest med emolumenter og forskellige sportler, derefter kom der en bevægelse i retning af fast løn, og senere er der tendens til at give skovrideren andel i udbyttet.

For at blive skovrider må man almindeligvis være dansk forstkandidat, selv om der hverken for statsskovbruget eller endnu mindre for privatskovbruget findes noget egentligt lovbud herom.

Som regel styrer skovrideren kun én ejers skove, men der forekommer dog ikke få tilfælde, hvor en skovriders virkeområde er sammensat af to eller flere skovejendomme.

Eksterne henvisninger 
 
 Salmonsens Konversationsleksikon, 2. udgave, bind XXI, s. 640; opslag: Skovrider

Skovbrug
Stillingsbetegnelser
Dybów (Województwo lubuskie)

Dybów (, ) er en landsby i de administrative distrikt Gmina Żagań, i Powiat żagański, Województwo lubuskie, i det vestlige Polen. Landsbyen ligger ca. 14 km nord for Żagań og 27 km syd-vest for Zielona Góra.

Før 1945 var området en del af Landkreis Sprottau i provinsen Niederschlesien, Tyskland.

Fra 1975 til 1998 lå området i provinsen Zielona Gora.

Indbyggere:
 2014 – 40

Se også 
 Territoriale ændringer i Polen efter Anden Verdenskrig

Kilder 

Byer i Polen
Tidligere tyske byer
CC Container

En CC Container er en vogn som bruges til transport af blomster. Den blev udviklet i 1976 af en række danske gartnerier og produceres, markedsføres og udlejes af det dansk/hollandske selskab Container Centralen.
CC Containeren består af en bund med en træplade og 4 acryl-hjul. Herpå sidder 4 stolper med huller á 5 cm. mellemrum. I disse huller sættes hylderne, som på denne måde kan tilpasses de enkelte planters højde. Derudover findes forskellige typer forlængere, som gør det muligt at sætte endnu flere hylder på en container. 

Baggrunden for CC Containeren var, at gartnerierne manglede en standardiseret transportemballage. Før havde man brugt trækasser, plastickasser på Europaller og anden engangs emballage. Men man ønskede et system der kunne nedsætte emballage- og transportomkostningerne. Man udviklede derfor en container der måler 1350 x 565 mm. i bundmål. Disse mål gør den nem at håndtere under transport, da der kan stå 4 ved siden af hinanden i en lastbil. 
Til at administrere CC Containerne oprettede man firmaet Container Centralen. Det er dette firma der producerer, markedsfører, ejer og udlejer containerne til gartnerierne. 
Gartnerierne kontakter Container Centralen med deres emballagebehov hvorefter der tegnes en kontrakt på X antal enheder. Denne kontrakt koster et engangsbeløb, som i størrelse afhænger af antallet af enheder. Herefter har man råderet over dette antal så længe kontrakten løber.
Hvert år betales et såkaldt pool-gebyr, som kan sidestilles med en forsikringspræmie. Dette gebyr dækker reparationer og giver ret til 1-1 ombytning af skadet materiel.

1-1 ombytning er generelt kernen i hele systemet. Når et gartneri afsender en container med hylder, har vedkommende ret til at få det samme antal retur fra modtageren. Dette mellemværende vil typisk varetages af transportøren, som sørger for ombytning ved levering. På den måde er gartnerier sikret mod at løbe tør for emballage. 
For at sikre sig, at alle har glæde af systemet, kontrollerer man af og til gartnerierne. For mange containere i forhold til kontrakten giver en bod. På den måde er ingen interesseret i at have flere enheder end kontrakten lyder på.

I dag er CC Containeren den anerkendte standard indenfor den europæiske blomsterbranche og for nuværende er der ca. 3,5 millioner CC Containere i cirkulation. Hertil kommer et ukendt antal hylder og forlængere.

Eksterne kilder og henvisninger 
 Om CC Containeren 

Vogne
Gartnerivirksomheder
Enrique de Marchena

Enrique de Dujarric Marchena (13. oktober 1908 i Ciudad, Trujillo den Dominikanske Republik – 1988) var en dominikansk komponist, pianist og diplomat.

de Marchena studerede politisk videnskab og jura på Dominican Republic National University,

og studerede samtidig musikteori og klaver på Liceo Musical of Ciudad Trujillo Musikkonservatorium.

de Marchena hører til en af de fremmeste komponister fra den Dominikanske Republik.

Han har skrevet orkesterværker, violinkoncert, klaverkoncert, fløjtekoncert, kammermusik, klaverstykker etc.

Kilde 
 om Enrique de Marchena 

Komponister
Pianister
Diplomater
Personer fra Dominikanske Republik
María de Baratta

María de Baratta (født 27. februar 1890 i San Salvador, El Salvador, død 4. juni 1978) var en salvadoransk komponist, lærer og pianist.

De Baratta studerede klaver i hos sin moder og senere teori og komposition på El Salvadors Nationale Musikkonservatorium.

Hun var meget optaget af folkloren i El Salvador og holdt foredrag herom, og meget af hendes musik bygger på dette emne. Hun var en af de første til at studere og udforske den historiske musik i landet.

De Baratta har skrevet orkesterværker, balletmusik og mange sange – alle med folkloristiske temaer.

Udvalgte værker 
 Nahualisimo (ballet)
 Ofrenda de la Elegida (for orkester)
 Danza del Incienso (for orkester))
 La Campana Llora (sang)
 Los Tecomatillos (sang)
 Can-Calagui-Tunal (sang)

Kilde 
 Om María de Baratta

Komponister
Klassiske komponister fra det 20. århundrede
Pianister
Lærere
Personer fra El Salvador
Candelario Huízar

Candelario Huízar (født 2. februar 1883 i Jérez, Zacatecas, Mexico - død 3. maj 1970 i Mexico City, Mexico) var en mexicansk komponist, violinist og valdhornist.

Huízar studerede musik og violin i sin fødeby Jérez, og kom til Mexico City i 1917, og fortsatte sine studier på National Conservatory of Mexico.

Han har skrevet 4 symfonier, orkesterværker, strygerkvartetter, sonater, og masser af sange.

Han var valdhornist i Mexico Symphony Orchestra (1929-1937). Candelario Huízar fik i 1951 den mexikanske National Prize for Arts and Sciences indenfor Fine arts. Huizar hører sammen med Carlos Chavez, Julian Carrillo og Silvestre Revueltas til de vigtigste mexicanske komponister i det 20. århundrede.

Udvalgte værker 

 Symfoni nr. 1 (1930) - for orkester
 Symfoni nr. 2 "Oxpanixtl" (1936) - for orkester
 Symfoni nr. 3 (1938) - for orkester
 Symfoni nr. 4 "Hjerte" (1942) - for orkester
 "Billeder" (1929) – (Symfonisk digtning) - for orkester
 "Concerto Grosso" (1937) - for orkester
 "Rille" (1935) – (Symfonisk digtning) - for orkester
 Sonate (1931) - for klarinet og fagot

Kilder 
 Om Candelario Huízar
 Om Candelario Huizar på musicweb-international.com 

Komponister fra Mexico
Klassiske komponister fra det 20. århundrede
Violinister
Hornister
Büyükada

Büyükada er den største af de ni øer som udgør Prinseøerne øst i Marmarahavet, nær ved Istanbul. Det græske navn er Prinkipos (Πρίγκηπος).

Der lå flere græsk-ortodokse klostre på Prinkipos (nu Büyükada) og de omliggende øer. Øen blev også brugt til at internere fanger på.

Et nonnekloster på øen var forvisningssted for de byzantinske kejserinder Irene, Eufrosyna, Zoë og Anna Dalassena. Det er netop denne serie af fyrster (prinser) som gav øen sit navn.

Senere blev også medlemmer af den osmanniske sultanslægt til tider sendt i eksil på øerne. Og efter sin deportation fra Sovjetunionen i februar 1929 opholdt Lev Trotskij sig fire år på Büyükada.

I 1800-tallet blev øerne et populært feriested for Istanbuls velhavere, og victorianske huse er der fortsat mange af på Büyükada.

I de senere år er øens Sankt Georg kloster blevet et populært pilgrimsmål for muslimer, som valfarter dertil i tusindvis.

Eksterne henvisninger 

Øer i Tyrkiet
Istanbul
Marmarahavet
Mimis Plessas

Mimis Plessas (født 12. oktober 1924 i Athen, Grækenland) er en græsk komponist.

Plessas hører til Grækenlands ledende komponister i den moderne musik. 

Siden han begyndte og komponere i 1952, har han skrevet musik til over hundrede græske film. 

Plessas kombinere den græske folklore, med Laïkó stil, og har fundet sin egen originale stil, som er blevet særdeles populær i Grækenland.

Kilde 
 om Mimis Plessas

Komponister fra Grækenland
Personer fra Athen
Chaya Arbel

Chaya Arbel (født 18. juni 1921 i Nürnberg, Tyskland – død 2007 i Israel) var en israelsk komponist og pianist.

Arbel er den mest kendte israelske kvindelige komponist gennem tiden. Hun emigrerede i 1936 med sin familie til Palestina, og blev frugtavler, ved kibbutz HaMa´apil.

Hun tog først kompositionen op 25 år efter og har komponeret en symfoni, orkesterværker, kammermusik, klaverstykker og solostykker for mange instrumenter.

Udvalgte værker 

 Symfoni "En legetøjssymfoni her og nu" (1983) – for strygeorkester, legetøj og slagtøj
 "Klagesang"'''' (1984) - for strygerorkester
 Cellokoncert (1998) – for cello og strygeorkester
 "Klagesang"'' (1984) – for klaver

Kilde 
 om Chaya Arbel

Komponister fra Israel
Pianister
Claude Abravanel

Claude Abravanel (født 16. juli 1924 i Montreux, Schweiz - død 14. december 2012) var en israelsk pianist og komponist.

Abravanel studerede klaver hos Dinu Lipatti og komposition hos Arthur Honegger. Han bosatte sig 1951 i Israel og var indtil 1992 rektor og bibliotekar på Rubin Academy of Music (nu Jerusalem Academy of Music and Dance) i Jerusalem.

Abravanel skrev primært kammermusik.

Udvalgte værker 

 Elegi – for lav stemme og fløjte
 Fire Sange – for alt og cello
 Tre salmer – for høj stemme og klaver
 Lovsang om et yemenitisk motiv – for høj stemme og klaver

Kilde 
 Om Claude Abravanel

Komponister fra Israel
Pianister
Jens Erik Lyngsø

Jens Erik Lyngsø (død i Frederiks) var en dansk politiker, der var borgmester i Karup Kommune fra 1982 til 1989, valgt for Venstre.

Kilder 

Frederiks
Borgmestre fra Venstre
Richard Jessen (arkitekt)

Richard Jessen var en dansk kirkearkitekt. Hans kirker er opført i en traditionel stil. Hans kirker er enten opført i tegl inspireret af Kay Fisker og den funktionelle tradition eller også udført i beton, men med traditionelle planer og tagformer.

Værker 

 Glasmosaikker i Hareskov Kirke
 Design af Frobenius-orgel i Rødovre Kirke (1957)
 Urneaskefællesgraven, Grøndalslund Kirkegård, hjørnet ved Schweizerdalsvej og Tårnvej (1958-59)
 Enghave Kirke (1960)
 Hendriksholm Kirke (1961)

Kilder 

Kirkearkitekter
Arkitekter fra Danmark
Danskere i 1900-tallet
Tjek fødsels- og dødsår
Richard Jessen

Richard Jessen er navnet på flere personer:

 Richard Jessen (dommer) (1887-1967) – dansk dommer
 Richard Jessen (arkitekt) – dansk arkitekt
Frederik Johansen

Frederik Johansen (13. august 1873 i Haslev – 2. september 1971) var en dansk officer og slotsforvalter.

Biografi 
Han var søn af gårdejer S. Johansen (død 1897) og hustru Ane Margrete f. Sørensen (død 1892), blev sekondløjtnant 1892, premierløjtnant 1897, kaptajn 1910 og oberstløjtnant og chef for 7. bataljon 1924. Johansen var bataljonschef ved landstormen 1928-32, forrettede tjeneste ved 1. Generalkommandos stab 1912-14 og i Krigsministeriet 1923-32 og fik afsked 1933. Han var dernæst slotsforvalter på Kronborg 1935-1946.

Han var Ridder af Dannebrog, Dannebrogsmand og dekoreret med Grifordenen. Johansen var desuden lærer ved Hærens Officersskole 1912-24, medlem af Den militære straffelovskommission 1923-32 og af Landstormskommissionen 1928-32 samt medarbejder ved Fyns Venstreblad 1914-20 og ved Politiken fra 1935.

Han blev gift 7. maj 1903 med Emilie Andreasen (død 1928).

Kilder 
 Kraks Blå Bog 1957 

Officerer fra Danmark
Slotsforvaltere fra Danmark
Personer fra Haslev
Danskere i 1800-tallet
Danskere i 1900-tallet
Personer i Kraks Blå Bog (afdøde)
Journalister ved Politiken
Riddere af Dannebrog
Maribo-Sakskøbing Kraftvarmeværk

Maribo-Sakskøbing Kraftvarmeværk er et kraftvarmeværk beliggende i den vestlige udkant af Sakskøbing på Lolland i Danmark. Anlægget udnytter op til 90% af energien i de fossile brændstoffer, ved at spildvarmen, bruges til levering af fjernvarme. DONG Energy solgte 1. januar 2012 værket til Refa for 92 mio. 

Anlægget blev installeret i 1999. Brændselskilden er biomasse i form af 40.000 ton strå årligt, som leveres af bønderne på Lolland og Falster. Kraftværket producerer 9 MW elektricitet og 20 MJ/sek fjernvarme, hvilket er nok til at dække for 90% af fjernvarme-forbruget i Maribo og Sakskøbing, og nok til at forsyne 10.000 husholdninger.

Kilder 

Kraftvarmeværker i Danmark
Bygninger, konstruktioner og anlæg i Guldborgsund Kommune
Sakskøbing
Midland League 1953-54

Midland League 1953–54 var den 55. sæson af den engelske fodboldliga Midland League. Ligaen havde deltagelse af 24 hold, der spillede en dobbeltturnering alle-mod-alle. Ligaen blev vundet af Nottingham Forest FC's reservehold, som dermed vandt ligaen for femte gang i træk.

Kilder / eksterne henvisninger 
 RSSSF – Midland League

Noter 

Sæsoner i Midland League (1889-1960)
Fodbold i 1953
Fodbold i 1954
Frederikshavn Affaldskraftvarmeværk

Frederikshavn Affaldskraftvarmeværk er et varmekraftværk udenfor Frederikshavn, i de nordøstlige, Jylland i det nordlige Danmark. Anlægget er et såkaldt kraftvarmeværk som udnytter op til 90% af energien i de fossile brændstoffer, ved at spildvarmen, bruges til levering af fjernvarme. DONG Energy solgte pr. 1. januar 2012 værket til AVØ - Frederikshavn Forsyning.

Brændselskilden er industrivarme (varmedamp) fra et affaldsforbrændingsanlæg i området. Kraftvarmeværket producerer 2,5 MW elektricitet og 12,5 MJ/sek fjernvarme. Årsproduktionen er på 16 GWh strøm og 227 TJ varme.

Kilder 

Kraftvarmeværker i Danmark
Affaldskraftvarmeværk
The Football League 1891-92

The Football League 1891–92 var den fjerde sæson af The Football League og dermed også det fjerde engelske mesterskab i fodbold. Ligaen var siden sidste sæson blevet udvidet med to hold til 14 hold, der spillede en dobbeltturnering alle-mod-alle. Turneringen blev vundet af Sunderland AFC, som dermed vandt ligaen og det engelske fodboldmesterskab for første gang.

Resultater

Hold

Valg af nye hold 

De tre hold, der sluttede på placeringerne 11, 13 og 14 i ligaen, stillede alle op til genvalg. West Bromwich Albion FC, som sluttede på 12.-pladsen, var som vinder af FA Cup'en automatisk sikret endnu en sæson i ligaen. Derudover havde yderlige otte klubber søgt om optagelse i ligaen. Eftersom ligaen blev udvidet fra 14 til 16 hold, skulle der blandt de elleve ansøgere vælges fem hold til den efterfølgende sæson. Resultatet blev, at to af ligaklubberne, Accrington FC og Stoke FC opnåede genvalg, samt at The Wednesday FC, Nottingham Forest FC og Newton Heath FC, alle tre fra Football Alliance, blev optaget i ligaen.

Efterfølgende blev det besluttet at udvide ligaen med en 2. division, og til den nye sæson i den division blev tre af de klubber, der ikke opnåede valg til ligaen, Sheffield United FC, Darwen FC og Burton Swifts FC, inviteret til at deltage.

Kilder / eksterne henvisninger 
 RSSSF – England 1891-92

Noter 

Sæsoner i The Football League
Fodbold i 1891
Fodbold i 1892
The Combination 1891-92

The Combination 1891–92 var den anden sæson af den engelske fodboldliga The Combination. Ligaen havde deltagelse af 12 hold, der spillede en dobbeltturnering alle-mod-alle. Ligaen blev vundet af Everton FC's reservehold, som dermed vandt ligaen for første gang.

Kilder / eksterne henvisninger 
 RSSSF – The Combination

Noter 

Sæsoner i The Combination
Fodbold i 1891
Fodbold i 1892
Sekundærrute 481

Sekundærrute 481 er en rutenummereret landevej i Sønderjylland.

Landevejen starter ved rundkørslen vest for Dybbøl, der krydses af sekundærrute 401 og slutter nordøst for Tinglev ved primærrute 42. Før åbningen af Egernsundbroen i 1968 var strækningen mellem Dybbøl og Gråsten en del af Hovedvej A8.

481
Northern League 1890-91

Northern League 1890–91 var den anden sæson af den engelske fodboldliga Northern League. Ligaen havde deltagelse af otte hold, der spillede en dobbeltturnering alle-mod-alle. Ligaen blev vundet af Middlesbrough Ironopolis FC, som dermed vandt ligaen for første gang.

Kilder / eksterne henvisninger 
 toon1892 – Northern League

Noter 

Sæsoner i Northern League
Fodbold i 1890
Fodbold i 1891
Sekundærrute 405

Sekundærrute 405 er en rutenummereret landevej i Sønderjylland.

Landevejen starter ved Sønderborgmotorvejens fortsættelse over Alssundbroen. Her følger ruten også primærrute 8 frem til øst for Augustenborg, hvor denne drejer fra mod Fynshav. Rute 405 fortsætter til det nordlige Als gennem forskellige småbyer og forbi Danfoss hovedsædet inden den slutter ved Nordborg.

405
Northern League 1891-92

Northern League 1891–92 var den tredje sæson af den engelske fodboldliga Northern League. Ligaen havde deltagelse af otte hold, der spillede en dobbeltturnering alle-mod-alle. Ligaen blev vundet af Ironopolis FC, som dermed vandt ligaen for anden sæson i træk.

Kilder / eksterne henvisninger 
 toon1892 – Northern League

Noter 

Sæsoner i Northern League
Fodbold i 1891
Fodbold i 1892
Sekundærrute 467

Sekundærrute 467 er en rutenummereret landevej i Vestjylland.

Landevejen starter syd for Karup ved primærrute 12. Ruten går vestpå forbi Karup Lufthavn og krydser primærruterne 34, 18, 15 og sekundærruterne 185, 471 og 439 inden den ender ved den østlige indkørsel til Skjern, hvor den mødes med primærrute 11 og 28.

467
Sekundærrute 439

Sekundærrute 439 er en rutenummereret landevej i Vestjylland.

Landevejen starter vest for Ejstrupholm hvor den i vestlig retning går tæt forbi Søby Brunkulslejer inden den krydser Midtjyske Motorvej med tilslutningsanlæg 13 ved Arnborg. Den fortsætter mod vest, går nord om Sønder Felding inden den ender ved den østlige indkørsel til Skjern, hvor den mødes med primærrute 11 og 28.

439
Runic

Runic er et folk/death metal-band fra Castellón de la Plana (Spanien) og stiftet i 2001.

Medlemmer

Nuværende medlemmer 
 Juan – Vokal y guitar
 Pirri – Guitar
 David – Bas
 Eneas – Keyboard
 Rivas – Trommer

Tidligere medlemmer 
 Vicente: Guitar (2002)
 Alex: Bas (2003)
 Richarte: Bas (2003/2004)
 José: Guitar (2002/2006)

Diskografi 
 Awaiting the Sound of the Unavoidable – 2001
 Liar Flags – 2006

Eksterne henvisninger 
 Officiel hjemmeside

Metalgrupper fra Spanien
Dødsmetalgrupper
Folkemetalgrupper
Viking metal-grupper
Musikgrupper fra 2001
Northern League 1892-93

Northern League 1892–93 var den fjerde sæson af den engelske fodboldliga Northern League. Ligaen havde deltagelse af seks hold, der spillede en dobbeltturnering alle-mod-alle. Ligaen blev vundet af Ironopolis FC, som dermed vandt ligaen for tredje sæson i træk.

Kilder / eksterne henvisninger 
 toon1892 – Northern League

Noter 

Sæsoner i Northern League
Fodbold i 1892
Fodbold i 1893
U/23 Oceanienmesterskabet i fodbold 2012

U-23 Oceanienmesterskabet i fodbold 2012 () var kvalifikationen til fodboldturneringen under Sommer-OL 2012 i London for medlemmer af Oceania Football Confederation. Turneringen blev spillet i New Zealand, efter at det i januar 2012 i OFC, blev besluttet at fratage Fiji, rettighederne til værtskabet. Det, blev den 7. februar, 2012 afsløret at Taupo ville være vært for kvalifikationen, og at kampene skulle afholdes i Owen Delany Park.

New Zealand vandt turneringen og kvalificerede sig til OL.

Deltagere 

 
 
  (værtsnation)

Spillertrupper

Gruppespillet 

Holdenes vej til OL, blev afsløret den 17. februar, 2012.

Gruppe A

Gruppe B

Knockout-fase 
På grund af en forsinkelse i de sidste puljekampe, blev knockout-fasen udskudt, med en dag, i forhold til den oprindelige tidsplan.

Semifinaler

3.-plads Playoff

Finale

Priser 
En række priser blev, tildelt efter turneringens slutning.

Placeringer

Målscorer 

7 mål
  Ian Paia

6 mål
  Esava Naqeleca

4 mål
  Jean Kaltack

3 mål
  Micah Lea’alafa
  Greg Draper
  Louis Fenton
  Sean Lovemore
  Sailas Namatak

2 mål
  Archie Watkins
  Jone Salauneune
  Misaele Draunibaka
  Karol Kakate
  Ethan Gailbraith
  James Musa
  Robert Tasso
  Roddy Lenga

1 mål
  Samuela Drudru
  Zibraaz Sahib

1 mål (forts.)
  Daniel Saric
  Jason Hicks
  Jamal Seeto
  Nigel Dabingyaba
  Vanya Malagian
  Chris Tafoa
  Himson Teleda
  Jerry Donga
  Johan Doiwale
  Ailoa Tualaulelei
  Shalom Luani
  Kensi Tangis

Noter

Kilder

Se også 
 Fodbold under sommer-OL 2012
 Fodbold under sommer-OL 2012 - kvindernes oceaniske kvalifikation

Eksterne henvisninger 
 OFC's officielle hjemmeside 
 Kampprogram for turneringen 

Fodbold under sommer-OL 2012
Northern League 1893-94

Northern League 1893–94 var den femte sæson af den engelske fodboldliga Northern League. Ligaen havde deltagelse af otte hold, der spillede en dobbeltturnering alle-mod-alle. Ligaen blev vundet af Middlesbrough FC, som dermed vandt ligaen for første gang.

Siden sidste sæson havde ligaen fået tilgang af fem hold:
 Whitby FC og North Skelton Rovers FC fra Cleveland Amateur League, hvoraf førstnævnte havde vundet ligaen.
 South Bank FC fra Teeside League.
 Bishop Auckland FC og St Augustine's FC, der ikke havde spillet ligafodbold den foregående sæson.
Til gengæld havde tre hold forladt ligaen:
 Ironopolis FC og Newcastle United FC var skiftet til The Football League Second Division.
 Sheffield United FC havde i 1892-93 spillet i både Northern League og The Football League, men valgte derefter kun at spille i The Football League.

Kilder / eksterne henvisninger 
 Football Club History Database – Bishop Auckland 
 Football Club History Database – Darlington 
 Football Club History Database – Darlington St Augustines 
 Football Club History Database – Middlesbrough 
 Football Club History Database – North Skelton Rovers 
 Football Club History Database – South Bank 
 Football Club History Database – Stockton 
 Football Club History Database – Whitby

Noter 

Sæsoner i Northern League
Fodbold i 1893
Fodbold i 1894